stanford-oval/wikipedia huggingface dataset:
Bishopsgaten pommi-isku
Räjähdys

Pommin räjähtäessä poliisi oli aloittanut alueen evakuoinnin saatuaan varoituksia. Useimmat loukkaantuneista olivat vartijoita, rakennustyöläisiä, huoltohenkilöstöä ja viikonloppuna toimistotöihin tulleita. Surmansa saanut oli 34-vuotias uutisvalokuvaaja Ed Henty.
Lontoon pormestari lupasi Cityn jatkavan toimintaansa maanantaihin mennessä.
Biron (Dordogne)

Bironin kylä
Biron on kunta Dordognen departementissa Akvitanian hallintoalueella Ranskassa. Kunnassa oli 140 asukasta vuoden 1999 väestönlaskennassa. Bironin pinta-ala on 13 neliökilometriä.
Ariake (1904)

| Ariake / 有明 |
| --- | --- |

Aluksen vaiheet
Rakentaja:  Kuren laivastontelakka
Kölinlasku:  30. kesäkuuta 1904
Laskettu vesille:  17. joulukuuta [1904
Palveluskäyttöön:  15. maaliskuuta 1905
Poistui palveluskäytöstä:  luovutettu poliisivoimille 12. marraskuuta 1925
Tekniset tiedot
Uppouma:  435 t (kuormattu)
Pituus:  71,4 m (kokonaispituus)
Leveys:  6,57 m
Syväys:  1,83 m
Koneteho:  6 000 ihp
Nopeus:  29 solmua
Miehistöä:  55
Aseistus
Aseistus:  2 × QF 12 naulan 12 cwt -laivatykkiä 4 × QF 6 naulan Hotchkiss -tykkiä 2 × 18″ torpedoputkea
Ariake (jap. 有明) oli keisarillisen Japanin laivaston vuonna 1905 valmistunut Harusame-luokan torpedovenehävittäjä, joka luovutettiin poliisiveneeksi 12. marraskuuta 1925.
Valmistus

Alus tilattiin 1903 osana vuoden 1894 kymmenvuotisohjelmaa Kuren laivastontelakalta, missä köli laskettiin 30. kesäkuuta 1904. Alus laskettiin vesille saman vuoden lopulla 17. joulukuuta ja valmistui 15. maaliskuuta 1905.
Palvelus

Venäjän–Japanin sodassa alus osallistui Tsushiman meritaisteluun.
Ariake luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922 ja poistettiin palveluksesta 10. huhtikuuta 1925. Se luovutettiin sisäasiainministeriölle poliisiveneeksi 12. marraskuuta 1925.
Birri

| Birri |
| --- | --- |
Muu nimi:  virri, biri
Tiedot
Alue:   Keski-Afrikan tasavalta
Puhujia:  200
Sija:  ei 100 suurimman joukossa
Kielitieteellinen luokitus
Kielikunta:  Nilosaharalaiset kielet
Kieliryhmä:  Keskisudanilaiset kielet
ISO 639-3:  bvq
 Ohje 
Birri on Keski-Afrikan tasavallassa puhuttava nilosaharalainen kieli. Sillä oli 200 puhujaa vuonna 1996, ja vuoden 1993 tiedon mukaan sen aiempi käyttö Sudanissa oli loppunut. Keski-Afrikan tasavallassa käytetään vain kielen yhtä murretta. Sen puhujat osaavat myös azandea.
Kielen katsotaan olevan uhanalainen ja sen sijoittumisesta keskisudanilaissa kielissä ei ole täyttä varmuutta.
Kielellä ei ole kirjoitettua muotoa.
Attacottit

Hadrianuksen muurin ja Antoninuksen muurin välinen alue roomalaisajan Britannian kartalla.
Attacottit (lat. Attacotti eli atticotti) olivat muinainen kansa, joka Ammianuksen mukaan teki 300-luvulla yhdessä skottien ja piktien kanssa hyökkäyksiä Britanniassa.
Hieronymus työhuoneessaan. Maalaus: Domenico Ghirlandaio.
Attacottit lienevät asuneet Skotlannissa ja Irlannissa. Hieronymus mainitsee kirjoituksissaan samannimisen gallialaisen heimon, joka harjoitti kannibalismia ja jonka miehillä oli yhteiset vaimot.
Irlannin annaaleissa attacottit (Aiteachtuath) ovat tärkeämmässä roolissaselvennä. He olivat irlantilaisten vihollisia jo vuonna 56 jaa. mutta häviävät aikakirjoista melko pian lähestyttäessä historiallista aikaa. Siltä osin attacottit muistuttavat myyttistä Fir Bolg -kansaa.
Asagumo (1937)

| Asagumo/朝雲 |
| --- | --- |
 Asagumo

Aluksen vaiheet
Rakentaja:  Kawasaki, Kōbe
Kölinlasku:  23. joulukuuta 1936
Laskettu vesille:  5. marraskuuta 1937
Palveluskäyttöön:  31. maaliskuuta 1938
Poistui palveluskäytöstä:  upotettu 25. lokakuuta 1944
Tekniset tiedot
Uppouma:  2 408 t
Pituus:  118,3 m (kokonaispituus) 115 m (vesiraja)
Leveys:  10,3 m
Syväys:  3,7 m
Koneteho:  51 000 shp
Nopeus:  34,85 solmua
Miehistöä:  230
Aseistus
Aseistus:  6 × 127 mm/50 type 3 28× 25 mm type 96 -ilmatorjuntatykkiä 4 × 13 mm type 93 -ilmatorjuntakonekivääriä 8 × 610 mm torpedoputkea 36 × syvyyspommia
Asagumo (jap. 朝雲) oli keisarillisen Japanin laivaston Asashio-luokan hävittäjä toisessa maailmansodassa.
Valmistus

Alus tilattiin vuoden 1934 Maru-2 ohjelmassa Kawasakin Koben telakalta, missä köli laskettiin 23. joulukuuta 1936. Alus laskettiin vesille 5. marraskuuta 1937 ja valmistui 31. maaliskuuta 1938.
Palvelus

Alus upotettiin 25. lokakuuta 1944.
Bonairen lippu

Bonairen lippu
Bonairen lippu on Alankomaille kuuluvan Bonairen tunnus. Se otettiin käyttöön 11. joulukuuta 1981. Lippu koostuu isosta sinisestä kolmiosta oikeassa alareunassa ja pienestä keltaisesta kolmiosta vasemmassa yläreunassa. Näitä erottaa valkoinen raita, jonka sisällä on musta kompassi ja sen sisällä punainen kuusisakarainen tähti. Sininen kolmio edustaa merta, keltainen kolmio aurinkoa ja valkoinen raita näitä erottavaa taivasta. Värit punainen, valkoinen ja sininen symboloivat alueen kuulumista Alankomaille. Musta kompassi symboloi alueen asukkaita, jotka tulevat jokaisesta maailman neljästä kolkasta ja kuusisakarainen tähti kuvaa Bonairen kuutta alkuperäistä kylää - Antriol, Nikiboko, Nort Saliña, Playa, Rincon ja Tera Korá.
Plaza de España

Plaza de España voi viitata muun muassa seuraaviin paikkoihin:
Espanja:
Plaça d’Espanya, aukio Barcelonassa
Plaça d'Espanya, aukio Palmassa Mallorcalla
Plaza de España, aukio Madridissa
Plaza de España, aukio Santa Cruz de Tenerifessä
Plaza de España, aukio Sevillassa
Plaza de España, aukio Cádizissa
Plaza de España, aukio A Coruñassa
Muu maailma:
Plaza de España, aukio Santo Domingossa Dominikaanisessa tasavallassa
Plaza de España, aukio Hagåtñassa Guamilla
Plaza España, aukio Concepciónissa Chilessä
Plaza de España, aukio South Beachissa Miamissa Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Plaza de España”, voi hakea sivunnimihaulla, laajalla sivunnimihaulla tai tekstihaulla.
Axcil Jefferies

Axcil Jefferies (s. 14. huhtikuuta 1994 Slough, Englanti, Iso-Britannia) on englantilaissyntyinen zimbabwelainen moottoriurheilija. Jefferies kilpaili Formula BMW Pacific-sarjassa vuodet 2009-2010. Hän sijoittui kaudella 2009 kolmanneksi ottaen kaksi voittoa. Vuonna 2010 hän ajoi vain kaksi kilpailua. Vuonna 2012 Jefferies ajoi Formula 2-sarjassa sijoittuen sarjan 12:ksi. Vuonna 2013 Jefferies ajoi kaksi kilpailua Indy Lights -sarjassa. Vuonna 2014 Jefferies ajoi kaksi kilpailua GP2-sarjassa ensimmäisenä zimbabwelaiskuljettajana. Hän ajoi samana vuonna myös jälleen Indy Lights -sarjassa muutamia kilpailuja. Vuodesta 2019 lähtien Jefferies on ajanut kestävyysajoja GT-sarjoissa.
GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Trident | BHRFEA Kesk. | BHRSPR 21 | ESPFEA   | ESPSPR   | MONFEA   | MONSPR   | AUTFEA   | AUTSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | RUSFEA   | RUSSPR   | ABUFEA   | ABUSPR   | 0 | 34. |
Biskaja

Kartta Biskajan kunnista ja piirikunnista.
Biskaja (baskiksi ja virallisesti Bizkaia, esp. Vizcaya) on maakunta Biskajanlahden rannikolla pohjoisessa Espanjassa Baskimaan itsehallintoalueen luoteisosassa. Sen rajanaapureita ovat Cantabrian, Burgosin, Gipuzkoan ja Álavan maakunnat.
Maakunnan pinta-ala on 2 217 neliökilometriä ja asukasluku 1 148 302 (vuonna 2017). 30 prosenttia asukkaista asuu pääkaupungissa Bilbaossa (Bilbo). Baskimaan hengellisenä keskuksena pidetty Guernica (Gernika-Lumo) sijaitsee Biskajassa. Muita tärkeitä kaupunkeja ovat Barakaldo, Portugalete, Durango ja Balmaseda.
Aiheesta muualla

Kuvia tai muita tiedostoja aiheesta Biskaja Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Banryū

| Banryū / 蟠龍 |
| --- | --- |
 Banryū

Aluksen vaiheet
Rakentaja:  R. & H. Green, Blackwall
Kölinlasku:  24. toukokuuta 1856
Laskettu vesille:  29. marraskuuta 1856
Palveluskäyttöön:  22. huhtikuuta 1857
Poistui palveluskäytöstä:  lahjoitettu Japanille heinäkuussa 1858
Loppuvaihe:  upotettu toukokuussa 1869
Tekniset tiedot
Uppouma:  376 t
Pituus:  41,8 m
Leveys:  5,45 m
Syväys:  3,23 m
Koneteho:  60 nhp
Nopeus:  9 solmua
Aseistus
Aseistus:  6 × 12 naulan tykkiä
Banryū (jap. 蟠龍) oli Tokugawa-shōgunaatin ja myöhemmin Ezon tasavallan vuonna 1856 vesillelaskettu rautarunkoinen höyrykoneella varustettu prikantiinitakiloitu potkurijahti.
Valmistus

Alus tilattiin R. & H. Greeniltä Blackwallista, missä köli laskettiin 24. toukokuuta 1856 telakkanumerolla 339. Alus laskettiin vesille saman vuoden lopulla 29. marraskuuta. Amiraliteetin päätöksellä alus nimettiin 27. helmikuuta 1857 Emperoriksi. Se valmistui 22. huhtikuuta 1857. Valmistuskustannukset olivat 14 849 puntaa rungon maksaessa 6 370 puntaa ja John Penn and Sonsin toimittaman höyrykoneen maksettua 3 840 puntaa.
Palvelus

Kuningatar Viktorian shōgunille lahjoittama alus luovutettiin heinäkuussa 1858 Shinagawassa. Lahjoitettu alus sai nimen Banryū, joka siirtyi keisarillisen Japanin laivastolle maaliskuussa 1868.
Boshin-sodassa alus osallistui 28. tammikuuta 1868 Awan taisteluun, joka oli samalla ensimmäinen kahden höyrykonein varustetun laivaston välinen meritaistelu. Ezon kapinalliset valtasivat aluksen lokakuussa 1868. Aluksen piti maaliskuussa 1869 osallistua Miyakonlahden taisteluun, mutta vaurioiduttuaan myrskyssä alus joutui palaamaan Hokkaidolle. Hakodatenlahden taisteluun toukokuussa alus osallistui, ja se upotti keisarillisen Japanin laivaston Chōyōn. Banryū kuitenkin vaurioitui niin pahoin, että se upposi hieman myöhemmin.
Yhdysvaltalainen yritys nosti aluksen nimeten sen SS Emperoriksi. Alus palautettiin 1873 Japanille ja nimettiin Raidenmaruksi. Alus siirrettiin 1877 keisarillisen Japanin laivastolle nimellä Raiden, joka palveli nelitykkisenä tykkiveneenä ja myöhemmin kuljetusaluksena. Alus myytiin 1888 muutettavaksi valaanpyyntialukseksi Raidenmaru. Se romutettiin 1899 Osakassa.
Chōyōn upotus Hakodatenlahden taistelussa.
Asagiri (1929)

| Asagiri / 朝霧 |
| --- | --- |
 Asagiri

Aluksen vaiheet
Rakentaja:  Sasebon laivastoarsenaali
Kölinlasku:  12. joulukuuta 1928
Laskettu vesille:  18. marraskuuta 1929
Palveluskäyttöön:  30. kesäkuuta 1930
Poistui palveluskäytöstä:  upotettu 28. elokuuta 1942
Tekniset tiedot
Uppouma:  1 778 t
Pituus:  118,41 m (kokonaispituus) 115,3 m (vesiraja)
Leveys:  10,36 m
Syväys:  3,2 m
Koneteho:  50 000 shp
Nopeus:  35 solmua
Miehistöä:  197
Aseistus
Aseistus:  6 × 127 mm/50 type 3 kaksiputkisena Malli B -asennuksena 2 × 13 mm type 93 -ilmatorjuntakonekivääriä 9 × 610 mm torpedoputkea 18 × miinaa
Asagiri (jap. 朝霧) oli keisarillisen Japanin laivaston Fubuki-luokan hävittäjä toisessa maailmansodassa.
Valmistus

Alus tilattiin Sasebon laivastontelakalta, missä köli laskettiin 12. joulukuuta 1928. Se laskettiin vesille 18. marraskuuta 1929 ja otettiin palvelukseen 30. kesäkuuta 1930.
Palvelus

Alus kuljetti 28. elokuuta 1942 täydennyksiä Guadalcanalille, kun se joutui Yhdysvaltain merijalkaväen syöksypommittajien maaliksi. Alukseen osui pommi, joka upotti sen.
Axel Ahlberg

| Axel Ahlberg |
| --- | --- |

Henkilötiedot
Koko nimi:  Axel Wilhelm Ahlberg
Syntynyt: 23. maaliskuuta 1855 Turku
Kuollut: 4. helmikuuta 1927 (71 vuotta) Hanko
Ammatti:  näyttelijä
Näyttelijä
Aktiivisena:  1872–1924
Aiheesta muualla
IMDb
Elonet
Axel Wilhelm Ahlberg (23. maaliskuuta 1855 Turku – 4. helmikuuta 1927 Hanko) oli ensimmäisiä suomalaisia teatterinäyttelijöitä.
Ahlberg pääsi ylioppilaaksi Turun ruotsalaisesta kymnaasista 1872. Hän sai kiinnityksen Suomalaiseen Teatteriin (nykyinen Suomen Kansallisteatteri) heti teatterin perustamisen jälkeen vuonna 1878. Ahlberg näytteli teatterissa vuoteen 1924, jolloin hän jäi eläkkeelle.
Ahlberg tunnettiin erityisesti ensirakastajan rooleista ja romanttisista sankariosista.
Ahlbergin maineikkaimpia rooleja teatterissa olivat Romeo, Hamlet (Shakespeare), Sigismund, (Calderonin ”Elämä ja unelma”), Gessler (Schillerin ”Wilhelm Tell”), Klaus Kurki (von Numersin ”Elinan surma”) ja Cyrano de Bergerac (Rostand). Romeon ja Julian suomenkielinen kantaesitys oli Kaarlo Bergbomin ohjaamana vuonna 1881 Suomalaisessa Teatterissa, ja siinä oli Juliana Ida Aalberg ja Romeona Axel Ahlberg.
Ahlberg esiintyi myös yhdessä elokuvassa: Jussi Snellmanin ja Teuvo Puron ohjaamassa Anna-Liisassa (1922). Ahlberg teki myös paljon kiertueita muun muassa Simo Kaarion kanssa.
Aiheesta muualla

Aika 1915 :2 Koskenniemi, V. A., Axel Ahlberg 60-vuotias s. 141
Valvoja 1915 :4 Axel Ahlberg (183 s.), Muotokuvia:
Näyttämön kuningas Axel Ahlberg, Suomen Kuvalehti, 04.10.1924, nro 40, s. 12, Kansalliskirjaston digitaaliset aineistot
"Akseli". Suuri näyttelijä terävänä sutkauttelijana, Kansan kuvalehti, 17.02.1933, nro 8, s. 14, Kansalliskirjaston digitaaliset aineistot
Erkki Kivijärvi : Axel Ahlberg - näyttämömme ylimys, Helsingin Sanomat, 13.04.1938, nro 100, s. 4, Kansalliskirjaston digitaaliset aineistot
Pohjois-Karjala (täsmennyssivu)

Pohjois-Karjala voi tarkoittaa seuraavia asioita:
Pohjois-Karjalan maakunta
Pohjois-Karjalan vaalipiiri
Pohjois-Karjalan lääni (1960–1997)
”Pohjois-Karjala”, Leevi and the Leavings -yhtyeen kappale
Pohjois-Karjala, Joensuussa vuosina 1899–1906 ilmestynyt sanomalehti
Pohjois-Karjala, vuosina 1936–1939 ilmestynyt IKL:n sanomalehti
Pohjois-Karjala, Joensuussa vuosina 1964–1989 ilmestynyt sanomalehti, nykyinen Viikko Pohjois-Karjala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pohjois-Karjala”, voi hakea sivunnimihaulla, laajalla sivunnimihaulla tai tekstihaulla.
Birr (kaupunki)

| Birr |
| --- | --- |
 Emmet Square
 vaakuna
 Birr
 Koordinaatit: 53°5′29.04″N, 7°54′47.88″W 
Valtio:  Irlanti
Provinssi:  Leinster
Kreivikunta:  Offalyn kreivikunta
Korkeus:  75 m
Väkiluku (2022):  4 726
Infobox OKVirheellinen NIMI-arvo: 
Birr (iiriksi Biorra) on Offalyn kreivikuntaan kuuluva kaupunki Irlannissa. Kaupunki sijaitsee Camcor- ja Little Brosna -jokien yhtymäkohdassa. Birrin jälkeen nämä kaksi virtaavat Brosnajokeen, ja lopulta Shannoniin. Kaupungissa on viitisen tuhatta asukasta.
Birrin linna.
Aiheesta muualla

Kuvia tai muita tiedostoja aiheesta Birr (kaupunki) Wikimedia Commonsissa
Bonaldo Giaiotti

Bonaldo Giaiotti (25. joulukuuta 1932 Ziracco, Udine – 11. kesäkuuta 2018) oli italialainen oopperalaulaja, äänialaltaan basso.
Giaiotti debytoi Milanon Teatro Nuovossa vuonna 1957, ja Amerikan-debyyttinsä hän teki vuonna 1959 Cincinnatissa. Metropolitan-oopperassa hän esiintyi ensi kertaa 24. lokakuuta 1960, ja siellä hän viettikin neljännesvuosisadan.
Aiheesta muualla

Viralliset sivut (italiaksi), (englanniksi)
Pemagatshel

Pemagatshel  Bhutanin kartalla.
Pemagatshel on yksi Bhutanin 20 piirikunnasta (dzongkhag). Se sijaitsee maan itäosassa.
Pemagatshelin piirikunnan pinta-ala on 499 neliökilometriä, ja pääkaupunki Pemagatshel. Piirikunnan väkiluku vuoden 2017 väestönlaskennan mukaan on 23 632.
Pinchas Zukerman

| Pinchas Zukerman> פנחס צוקרמן |
| --- | --- |

Henkilötiedot
Syntynyt: 16. heinäkuuta 1948 (ikä 76)
Ammatti:  kapellimestari, viulisti
Muusikko
Tyylilajit:  länsimainen taidemusiikki 
Soittimet:  viulu ja alttoviulu 
Levy-yhtiöt:  Columbia Records, EMI, Deutsche Grammophon, RCA Red Seal ja Philips Classics Records 
  [ Muokkaa Wikidatassa ] [ ohje ]  
Pinchas Zukerman (hepr. ‏פנחס צוקרמן‎‎; s. 16. heinäkuuta 1948) on israelilainen viulisti ja kapellimestari, joka nimitettiin vuonna 1998 Kanadan National Arts Centre Orchestran johtajaksi.
Zukerman syntyi Tel Avivissa ja aloitti opintonsa sikäläisessä musiikkiakatemiassa kahdeksanvuotiaana, opiskeli Juilliard Schoolissa 12-vuotiaasta alkaen, teki ensiesiintymisensä New Yorkissa 1963 ja johti vuosina 1980–1987 Saint Paul Chamber Orchestraa Minnesotassa. 2000-luvun alkuun mennessä hän oli tehnyt yli sata levytystä solistina.
Zukerman on saanut Grammyn kaksi kertaa: 1980 ja 1981. Niiden ohella voittanut National Medal of Artsia edeltäneen taidemitalin, jonka Ronald Reagan hänelle myönsi vuonna 1983. Hän opettaa Manhattan School of Musicissa ja oli vuosina 1985–1998 naimisissa näyttelijä Tuesday Weldin kanssa.
Pohjois-Kalimantan

| Pohjois-Kalimantan Kalimantan Utara |
| --- | --- |
 Lippu:  Vaakuna
 Sijainti
 Koordinaatit: 3°41′51″N, 116°46′33″E 
Valtio:   Indonesia
Hallinto:  
 – Pääkaupunki:  Tanjung Selor
 – suurin kaupunki:  Tarakan
Pinta-ala:  72 275 km²
Väkiluku (2013):  628 331
 – väestötiheys:  8,7 as./km²
Kielet:  indonesia dajakki tidong
Kansat:  tidongit bulunganit banjarit kutait
Pohjois-Kalimantan (indonesiaksi Kalimantan Utara) on yksi Indonesian provinsseista. Se sijaitsee Borneon saaren itäosassa ja rajautuu etelästä Itä-Kalimantanin provinssiin, idästä Celebesinmereen ja pohjoisesta Malesiaan. Vuoden 2010 väestönlaskennassa nykyisen Pohjois-Kalimantanin alueella asui 524 656 ihmistä. Pohjois-Kalimantan erotettiin Itä-Kalimantanista omaksi provinssikseen lokakuussa 2012.
Alueen väestöstä kolmasosa on alun perin kotoisin Jaavalta. Muita siirtolaisia alueella ovat Sulawesin bugisit ja Kalimantanin eteläosista tulleet banjarit. Alkuperäiskansallisuuksista runsaslukuisimmat ovat dajakkikansoihin kuuluvat tidungit, sekä bulunganit ja kutait.
Plaza de España (Sevilla)

Plaza de España.
Plaza de España on Maria Luisan puistossa, Sevillassa, Espanjassa, sijaitseva plaza eli aukio. Aukio rakennettiin vuonna 1928 vuoden 1929 iberoamerikkalaista maailmannäyttelyä varten. Aukio edustaa espanjalaiselta arkkitehtuuriltaan uusrenessanssia.
Aiheesta muualla

Kuvia tai muita tiedostoja aiheesta Plaza de España (Sevilla) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Plaza de España (Seville)
Käännös suomeksi
Pelérissa

| --- | --- |
Muut nimet:  Fagkroú (Φαγκρού)
Sijainti:  39°18′48″N, 24°02′17″E, Alónnisos Sporadit, Thessalia Kreikka
Saariryhmä:  Pohjoiset Sporadit
Merialue:  Egeanmeri, Välimeri
Pinta-ala:  0,17 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pelérissa (kreik. Πελέρισσα) eli Fagkroú (Φαγκρού) on pieni Kreikan saari, joka kuuluu Pohjoisten Sporadien saariryhmään ja sijaitsee Kyrá Panagián saaren länsipuolella. Saaren pinta-ala on noin 0,17 neliökilometriä ja se on asumaton. Hallinnollisesti Pelérissa kuuluu Alónnisoksen kuntaan, Sporadien alueyksikköön ja Thessalian alueeseen.
Pinchas Goldschmidt

Pinchas Goldschmidt
Pinchas Goldschmidt (ven. Пинхас Гольдшмидт, Pinhas Goldšmidt; s. 21. heinäkuuta 1963 Zürich) on sveitsiläistaustainen rabbi, joka toimi Moskovan päärabbina vuosina 1993–2022. Hän poistui Venäjältä Jerusalemiin ja luopui virastaan Venäjän hyökättyä Ukrainaan, koska ei halunnut ilmaista tukeaan sodalle viranomaisten painostuksesta huolimatta. Hän lukeutui maansa korkea-arvoisimpiin juutalaisjohtajiin. Venäjä julisti hänet ulkomaiseksi agentiksi seuraavana vuonna. Hän on kehottanut juutalaisia poistumaan Venäjältä, koska uskoo heidän päätyvän sodan syntipukeiksi ja kohtaavan antisemitismia.
Goldschmidt opiskeli rabbiksi Ponevež-ješivassa Israelissa vuosina 1979–1981. Hän jatkoi uskonnollisia opintojaan Yhdysvalloissa Chicagossa (1981–1982) ja Baltimoressa. Samanaikaisesti hän opiskeli Johns Hopkinsin yliopistossa, jossa hän suoritti maisterintutkinnon vuonna 1985. Valmistuttuaan yliopistosta hän muutti takaisin Israeliin, jossa hänet nimitettiin rabbiksi vuonna 1987. Seuraavana vuonna Neuvostoliitossa toimivat juutalaisjärjestöt pyysivät häntä saapumaan sinne neuvonantajaksi juutalaista lainsäädäntöä koskevissa kysymyksissä. Hän muutti Neuvosto-Venäjälle perheensä kanssa vuonna 1989. Venäjän kansalaisuus hänelle myönnettiin vasta 2010. Goldschmidt on johtanut Euroopan rabbien konferenssia kesäkuusta 2011 alkaen. Konferenssi edustaa yli 700 ortodoksijuutalaista synagogayhteisöä. Uskonnollisena johtajana hän on edistänyt uskontodialogia kristittyjen, muslimien ja juutalaisten välillä.
Goldschmidt palkittiin vuonna 2016 Ranskan kunnialegioonan ritarin arvonimellä ansioistaan Ranskan ja Venäjän välisten suhteiden parantamiseksi. The Jerusalem Post -lehti valitsi hänet 50 vaikutusvaltaisimman juutalaisen joukkoon 22. sijalle vuonna 2022. Hänelle myönnettiin vuoden 2024 Kaarle Suuren palkinto.
Pauli Lehtinen

Pauli Eino Olavi Lehtinen (10. huhtikuuta 1923 Lappeenranta – 8. huhtikuuta 2017 Hämeenlinna) oli suomalainen arkkitehti.
Lehtinen opiskeli arkkitehdiksi Teknillisen korkeakoulun arkkitehtiosastolla 1944–1950. Hän aloitti uransa SOK:n palveluksessa jo 1947 ja toimi valmistuttuaan suunnittelevana arkkitehtinä ja pääsuunnittelijana SOK:n rakennusosastolla. Hän oli rakennusosaston johtajana 1970-luvun alusta lähtien. Lehtinen jäi eläkkeelle 1982. Lehtinen profiloitui erityisesti suurten tavaratalojen suunnittelijaksi ja oli suunnittelemassa ainakin 17 eri tavarataloa eri puolille Suomea. Hän suunnitteli myös hotelleja ja liike- sekä teollisuusrakennuksia.
Rakennuksia

Elannon leipätehtaan laajennus, Sörnäinen, Helsinki 1955 (Jouko Ylihannun kanssa
Tavaratalo Valtakulma, Lahti 1956 (A. V. Lehtisen kanssa)
Seutu-Sokos-tavaratalo, Lohja 1959
Uudenmaankatu 30 – Fredrikinkatu 33 (Islam-talo), Helsinki 1961 (Armas Lehtisen kanssa)
Pieni Roobertinkatu 16 – Yrjönkatu 3, Helsinki 1963
Sokos tavaratalo, Kuopio 1966
Sokos tavaratalo, Joensuu 1968
Hotelli Hesperia, Helsinki 1972
Hotelli Kuusamo, Kuusamo 1973
Hotelli Vaakuna, Oulu 1974
Sokos tavaratalo, Tampere 1974
Hotelli Kimmel, Joensuu 1977
Hotelli Hamburger Börs, Turku 1979
Sokos tavaratalo, Tapiola, Espoo 1979
Sokos tavaratalo, Hämeenlinna
Sokos tavaratalo, Kotka
Sokos tavaratalo, Seinäjoki
Sokos tavaratalo, Järvenpää
Sokos tavaratalo, Savonlinna
Osuuskauppojen tavaratalot Imatralla, Lapualla, Kuusamossa, Turengissa ja Vammalassa
SOK:n Vaajakosken tehtaiden hallintorakennus ja tehdasrakennuksia
Andalusian viinialueet

Viinitynnyreitä rondalaisessa bodegassa, Bodegas La Sangre de Ronda, D.O. Sierras de Málaga.
Andalusian viinialueet tuottavat hyvin erilaisia viinityyppejä, keveistä valkoviineistä sherryn eri lajeihin. Andalusialle on myös luonteenomaista hyvin vanhan viiniperinteen (sherryt, málaga-viinit) lomittuminen uuden tuotannon ja teknologian kanssa. Perinteisten puna- valko- ja roseeviinien valmistus on voimakkaassa nousussa, kuten koko Espanjassa.
Perinteelliset menetelmät

Ainakin kaksi viininvalmistusmenetelmää ovat hyvin tyypillisiä perinteisessä andalusialaisessa viininvalmistuksessa, jos kohta molempia käytetään jossain määrin muuallakin:
Solera-menetelmä, jossa viini kypsytetään päällekkäisissä tynnyririveissä, sistema de criaderas y soleras. Pullotukseen menevä viini otetaan alimmasta rivistä ('solera'), ja vajaus täytetään seuraavaksi alimman ('1. criadera') sisällöstä, tämä taas sitä seuraavasta jne. Peräkkäiset vuosikerrat sekoittuvat, eivätkä viinit siis ole vuosikertaviinejä.
Rypäleterttujen levittäminen auringon paahteeseen (asolear) joiksikin päiviksi terttujen korjaamisen jälkeen. Rypäleet rusinoituvat jonkin verran, ja niiden sokeripitoisuus nousee. Lopputuotteessa voi siten jäännössokerin määrä nousta 400 grammaan / litra ja joskus ylikin, myös alkoholipitoisuudenkin noustessa samalla korkeaksi.